EL
23.5.2022
Επίσημη Εφημερίδα της Ευρωπαϊκής Ένωσης
C 207/19
Προδικαστικό ερώτημα Σε περίπτωση προσωρινής επαναφοράς του ελέγχου στα εσωτερικά σύνορα υπό τις προϋποθέσεις που προβλέπονται στο κεφάλαιο ΙΙ του τίτλου ΙΙΙ του κανονισμού (ΕΕ) 2016/399 (1), μπορεί, βάσει του άρθρου 14 του εν λόγω κανονισμού και ενώ η οδηγία 2008/115/ΕΚ (2) δεν έχει εφαρμογή, να απαγορευθεί, στο πλαίσιο των ελέγχων που διεξάγονται στα εσωτερικά σύνορα, η είσοδος σε αλλοδαπό προερχόμενο απευθείας από το έδαφος κράτους συμβαλλόμενου στη σύμβαση που υπογράφηκε στο Σένγκεν στις 19 Ιουνίου 1990; (1) (2)
Κανονισμός (ΕΕ) 2016/399 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, περί κώδικα της Ένωσης σχετικά με το καθεστώς διέλευσης προσώπων από τα σύνορα (κώδικας συνόρων του Σένγκεν) (ΕΕ 2016, L 77, σ. 1).
Οδηγία 2008/115/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, σχετικά με τους κοινούς κανόνες και διαδικασίες στα κράτη μέλη για την επιστροφή των παρανόμως διαμενόντων υπηκόων τρίτων χωρών (ΕΕ 2008, L 348, σ. 98).
Αίτηση προδικαστικής αποφάσεως την οποία υπέβαλε το tribunal du travail de Liège (Βέλγιο) στις 2 Μαρτίου 2022 — OP κατά Commune d’Ans (Υπόθεση C-148/22) (2022/C 207/27) Γλώσσα διαδικασίας: η γαλλική Αιτούν δικαστήριο Τribunal du travail de Liège Διάδικοι στην υπόθεση της κύριας δίκης Ενάγουσα: OP Εναγόμενος: Commune d’Ans Προδικαστικά ερωτήματα 1) Έχει το άρθρο 2, παράγραφος 2, στοιχεία α' και β', της οδηγίας 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία (1), την έννοια ότι επιτρέπει σε δημόσια διοίκηση να διαμορφώνει απολύτως ουδέτερο διοικητικό περιβάλλον και, ως εκ τούτου, να απαγορεύει τη χρήση συμβόλων πεποιθήσεων σε όλα τα μέλη του προσωπικού, ανεξαρτήτως του αν αυτά βρίσκονται σε άμεση επαφή με το κοινό; 2) Έχει το άρθρο 2, παράγραφος 2, στοιχεία α' και β', της οδηγίας 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία, την έννοια ότι επιτρέπει σε δημόσια διοίκηση να διαμορφώνει απολύτως ουδέτερο διοικητικό περιβάλλον και, ως εκ τούτου, να απαγορεύει τη χρήση συμβόλων πεποιθήσεων σε όλα τα μέλη του προσωπικού, ανεξαρτήτως του αν αυτά βρίσκονται σε άμεση επαφή με το κοινό, ακόμη και αν φαίνεται ότι η εν λόγω ουδέτερη απαγόρευση θίγει κατά πλειοψηφία γυναίκες και, επομένως, ενδέχεται να συνιστά συγκεκαλυμμένη διάκριση λόγω φύλου; (1)
ΕΕ 2000, L 303, σ.
16.
Αίτηση προδικαστικής αποφάσεως την οποία υπέβαλε το Korkein oikeus (Φινλανδία) στις 15 Μαρτίου 2022 — Kopiosto r.y. κατά Telia Finland Oyj (Υπόθεση C-201/22) (2022/C 207/28) Γλώσσα διαδικασίας: η φινλανδική Αιτούν δικαστήριο Korkein oikeus Διάδικοι στην υπόθεση της κύριας δίκης Αναιρεσείον: Kopiosto r.y.
Αναιρεσίβλητη: Telia Finland Oyj